b'\n_START_ARTICLE_\nRumjana \xc5\xbdeleva\n_START_PARAGRAPH_\nRumjana Ruseva \xc5\xbdeleva (bulg. \xd0\xa0\xd1\x83\xd0\xbc\xd1\x8f\xd0\xbd\xd0\xb0 \xd0\xa0\xd1\x83\xd1\x81\xd0\xb5\xd0\xb2\xd0\xb0 \xd0\x96\xd0\xb5\xd0\xbb\xd0\xb5\xd0\xb2\xd0\xb0, nimi translitteroidaan usein my\xc3\xb6s ranskalaisittain Rumiana Jeleva; s. 18. huhtikuuta 1969 Nova Zagora) on bulgarialainen poliitikko. H\xc3\xa4n oli Euroopan parlamentin j\xc3\xa4sen vuosina 2007\xe2\x80\x932009 ja toimi hein\xc3\xa4kuusta 2009 tammikuuhun 2010 maansa ulkoministerin\xc3\xa4. \xc5\xbdeleva vaikuttaa keskustaoikeistolaisessa GERB-puolueessa (Kansalaiset Bulgarian eurooppalaisen kehityksen puolesta)._NEWLINE_\xc5\xbdeleva oli Bulgarian ehdokas Euroopan komission j\xc3\xa4seneksi vuosiksi 2010\xe2\x80\x932014, vastuualueinaan kansainv\xc3\xa4linen yhteisty\xc3\xb6, humanitaarinen apu ja kriisinhallintatoimet. H\xc3\xa4n kuitenkin luopui ehdokkuudesta 19. tammikuuta 2010 ja ilmoitti samalla luopuvansa ulkoministerin teht\xc3\xa4v\xc3\xa4st\xc3\xa4. Euroopan parlamentti oli t\xc3\xa4t\xc3\xa4 ennen kyseenalaistanut h\xc3\xa4nen p\xc3\xa4tevyytens\xc3\xa4 ja liiketoimensa. EU:n lakimiehet eiv\xc3\xa4t kuitenkaan l\xc3\xb6yt\xc3\xa4neet h\xc3\xa4nen toimistaan puutteita._NEWLINE_\xc5\xbdeleva valmistui filosofian tohtoriksi saksalaisesta Magdeburgin Otto von Guericke -yliopistosta vuonna 2003 alanaan sosiologia. H\xc3\xa4n on avioliitossa.'